Anexa 2 la Regulamentul BNS

privind accesul la date individuale în scopuri științifice

aprobat prin ordinul BNS nr.51 din 31.12.2021

Anexa nr. 2 la Contractul nr. \_\_ din \_\_ \_\_\_\_\_\_\_\_\_ 202\_

**Declarație de confidențialitate**

**(model)**

**Formular de identificare**

1. **Entitate**

|  |  |
| --- | --- |
| Denumirea completă a entității: | Click aici pentru inserarea textului. |
| Denumirea pe scurt – acronim: | Click aici pentru inserarea textului. |
| IDNO (cod de identificare)[[1]](#footnote-1): | Click aici pentru inserarea textului. |
| Adresa poștală (strada, localitatea, țara): | Click aici pentru inserarea textului. |
| Adresă web: | Click aici pentru inserarea textului. |
| Email: | Click aici pentru inserarea textului. |

1. **Reprezentantul desemnat al entității de cercetare**

|  |  |
| --- | --- |
| Nume: | Click aici pentru inserarea textului. |
| Funcție: | Click aici pentru inserarea textului. |
| Telefon: | Click aici pentru inserarea textului. |
| Email: | Click aici pentru inserarea textului. |
| Adresa poștală (strada, localitatea, țara): | Click aici pentru inserarea textului. |

1. **Persoană de contact**

|  |  |
| --- | --- |
| Nume: | Click aici pentru inserarea textului. |
| Departament/Facultate: | Click aici pentru inserarea textului. |
| Funcție: | Click aici pentru inserarea textului. |
| Telefon: | Click aici pentru inserarea textului. |
| Email: | Click aici pentru inserarea textului. |
| Adresă poștală: | Click aici pentru inserarea textului. |

**DECLARAȚIA DE CONFIDENȚIALITATE**

PRIN PREZENTA,

Denumirea entității.

reprezentată de persoana desemnată

Numele reprezentantului desemnat.

SE ANGAJEAZĂ să asigure că entitatea/cercetătorii din cadrul entității, care solicită acces la date individuale în scopuri științifice:

1. înainte de acordarea accesului, vor transmite la Biroul Național de Statistică (BNS) o propunere de cercetare conformă cu standardele predefinite și semnată de către persoana de contact, ulterior fiind evaluată de către BNS;
2. nu vor avea acces la date individuale înainte ca propunerea de cercetare să fie declarată drept eligibilă de către BNS;
3. vor utiliza datele individuale în scopuri științifice conform termenilor de utilizare atașați prezentei declarații, și vor proceda astfel:
   1. vor utiliza datele individuale în scopuri științifice numai pentru analizele statistice specificate în propunerea de cercetare trimisă;
   2. se vor asigura că datele nu vor fi accesate de către alte persoane sau părți implicate neautorizate;
   3. nu vor încerca să identifice persoanele sau organizațiile individuale la care se referă datele și nu vor dezvălui, direct sau indirect, aceste informații către orice altă persoană sau organizație.
4. cunosc că pot fi supuși unor sancțiuni disciplinare în cazul nerespectării regulilor de confidențialitate stipulate în prezenta declarație sau în termenii de utilizare a datelor individuale în scopuri științifice atașate prezentei declarații.

BNS are posibilitatea, la cerere, să solicite toate informațiile entității, necesare pentru a verifica respectarea condițiilor de utilizare atașate, în caz contrar accesul la datele individuale în scopuri științifice va fi retras.

Prin semnarea acestei declarații, Numele reprezentantului desemnat., în calitate de reprezentant al Denumirea entității., am luat la cunoștință următoarele:

* orice încălcare a condițiilor sau termenilor de utilizare stabiliți, în prezentul document, duce la retragerea definitivă a serviciului pentru entitate și/sau pentru persoanele desemnate;
* orice încercare deliberată de a compromite confidențialitatea și protecția datelor referitor la persoane fizice sau juridice, la care se referă datele individuale în scopuri științifice, se sancționează în conformitate cu legislația națională în vigoare.

Vom informa imediat BNS, privind orice încălcare a regulilor de confidențialitate prevăzuți în prezenta declarație sau în condițiile de utilizare a datelor individuale în scopurile științifice anexate.

Semnătură:

Încheiat la (locația): Click aici pentru inserarea textului.

Data: Selectează data

*Anexa 1 la Declarația de confidențialitate*

Termenii de utilizare a datelor individuale în scopuri științifice

**Principii generale**

Accesul la date individuale în scopuri științifice va fi garantat doar dacă toate condițiile din Regulament, privitoare la accesul la date individuale în scopuri științifice, sunt îndeplinite, în special:

1. accesul va fi acordat doar cercetătorilor care aparțin unei entități de cercetare recunoscută;
2. reprezentantul desemnat în mod corespunzător de către entitatea de cercetare trebuie să semneze declarația de confidențialitate;
3. accesul poate fi garantat doar dacă propunerea de cercetare transmisă de către cercetătorii care solicită accesul la date individuale în scop științific, a fost aprobată; fiecare propunere de cercetare trebuie să fie semnată de persoana de contact identificată în declarația de confidențialitate;
4. toți cercetătorii care au solicitat accesul la datele individuale în scop științific trebuie să semneze o declarație de confidențialitate.

Reprezentantul desemnat în mod corespunzător de către entitatea de cercetare, trebuie să ia toate măsurile de reglementare, cele administrative, tehnice și organizatorice, pentru a se asigura că accesul la datele individuale în scop științific este organizat în conformitate cu termenii de utilizare prezentați.

**Responsabilități**

În caz de încălcare a condițiilor privind accesul la date individuale în scopuri științifice, accesul poate fi retras entității de cercetare și / sau cercetătorului. În caz de producere a unor prejudicii, poate fi revendicată entității de cercetare și/sau cercetătorului, achitarea despăgubirilor morale și materiale, inclusiv plata pentru cheltuielile suportate la restabilirea dreptului încălcat. În toate cazurile, dacă acțiunile sau inacțiunile admise de către entitatea cercetătoare sau de către cercetător, duc la încălcarea prevederilor prezentului Regulament, inclusiv a cerințelor legale din domeniul informațiilor cu accesibilitate limitată, aceștia poartă răspundere disciplinară, civilă, contravențională sau penală.

În cazul în care actele normative în vigoare impun un nivel mai ridicat de confidențialitate, securitate și conformitate în contextul prelucrării datelor individuale, entitatea de cercetare și/sau cercetătorul, sunt responsabili pentru punerea în aplicare a acestor cerințe.

În cazul depistării de către entitatea de cercetare sau de către cercetător asupra faptului necorespunderii cerințelor prezentului Regulamentul cu cerințele din domeniul informațiilor cu accesibilitatea limitată, entitatea de cercetarea și/sau cercetătorul sunt obligați să notifice BNS în formă scrisă, cu indicarea aspectelor de fapt și de drept care întemeiază aceste circumstanțe.

Orice viciu de interpretare a cerințelor prezentului Regulament se efectuează în favoarea asigurării confidențialității și conformității prelucrării datelor cu accesibilitate limitată.

Declarația de confidențialitate și termenii de utilizare nu limitează răspunderea entității de cercetare sau a cercetătorului pentru încălcări ale oricăror cerințe prevăzute de prezentul Regulament sau ale legislației din domeniul informațiilor cu accesibilitate limitată.

BNS asigură corectitudinea datelor furnizate și nu va fi responsabil pentru nicio eroare sau omisiune din setul de date cu care operează beneficiarul, apărută ulterior furnizării și nici pentru consecințele ce decurg de aici. De asemenea, BNS nu va avea responsabilitate asupra oricărui efect pe care materialele furnizate le-ar putea avea asupra software-ului sau hardware-ului dispozitivelor de calcul ale beneficiarului.

Atât entitatea de cercetare cât și cercetătorul se fac responsabili de modul de accesare, stocare, utilizare și dezvăluire a informațiilor cu care au făcut cunoștință conform prezentului Regulamentul dar și legislației în vigoare privind informația cu accesibilitate limitată.

În cazul depistării unor încălcări admise de către entitatea de cercetare și/sau de către cercetător, BNS, după caz, poate informa entitățile responsabile de regimul juridic al informațiilor cu accesibilitatea limitată vizat.

**Utilizatorii de date**

Datele vor fi puse la dispoziția cercetătorilor numiți în propunerea de cercetare.

**Păstrarea în siguranță a datelor**

Datele individuale în scopuri științifice trebuie să fie stocate pe un calculator protejat prin parolă. Accesul la date trebuie să fie limitat la cercetătorii autorizați menționați în propunerea de cercetare.

Rezultatele intermediare ale analizei care conțin date individuale trebuie să fie stocate într-un mediu protejat.

Datele individuale primite în scopuri științifice trebuie utilizate exclusiv la sediul entității de cercetare. În cazul închiderii excepționale și pe termen lung a localurilor entităților de cercetare din cauza situațiilor excepționale, accesul la datele individuale în scopuri științifice poate avea loc din alte locații (în principal, locuința cercetătorului), cu respectarea condițiilor stipulate în Capitolul VIII punctul 26.2 (e) din Regulamentul BNS privind accesul la date individuale în scopuri științifice

**Diseminarea datelor**

Cercetătorii trebuie să se asigure că orice rezultate ale cercetării publicate sau diseminate nu conțin informații care să permită identificarea unităților statistice individuale (persoane, gospodării, întreprinderi, etc.).

În toate rapoartele, inclusiv lucrările publicate și cele nepublicate, cercetătorii trebuie să asigure aplicarea strictă a condițiilor stipulate în [Ghidul de publicare](https://statistica.gov.md/public/files/Prodduse_si_servicii/Solicitare_date_individuale/GHID_de_publicare.pdf) a rezultatelor în urma folosirii fișierelor cu utilizare științifică.

Nicio copie integrală sau parțială a datelor (indiferent de mijloacele utilizate) nu poate fi făcută și nicio informație nu poate părăsi sediul entității de cercetare.

**Durata accesului**

Accesul la date individuale poate fi acordat numai pentru perioada menționată în propunerea de cercetare (durata proiectului de cercetare, care va fi specificată și în contract).

Orice prelungire a accesului trebuie să fie solicitată separat înainte de data finală programată a proiectului de cercetare, declarată în propunerea de cercetare. Nu poate fi solicitată nicio despăgubire în cazul în care o astfel de extindere nu a fost aprobată.

BNS poate bloca accesul la date, în cazul în care entitatea de cercetare nu are asigurată respectarea pe deplin a condițiilor și obligațiilor prevăzute în declarația de confidențialitate și termenii și condițiile de utilizare. În caz de nerespectare, BNS va înainta o cerere scrisă entității de cercetare pentru a rectifica situația, în termen de o lună. În absența rectificării, rezilierea intră în vigoare la data la care entitatea primește scrisoarea recomandată, cu confirmare de primire.

**Distrugerea datelor**

După expirarea sau finalizarea proiectului indicat în propunerea de cercetare (sau în caz de încetare a accesului de către BNS), cercetătorul principal trebuie să distrugă setul de date, precum și orice date sau variabile derivate din acesta și să semneze o declarație în sensul că toate datele au fost distruse. Această declarație se aplică la datele originale transmise de BNS și la toate datele derivate, cu excepția datelor agregate și/sau analizate așa cum sunt prezentate în rezultatele/rapoartele cercetării.

Entitatea de cercetare este obligată să specifice ca sursă a datelor BNS în toate rapoartele care au fost produse cu ajutorul datelor. Pentru a permite actualizarea continuă a listei centralizate cu toți beneficiarii de date și analizele acestora, aceste referințe trebuie trimise la BNS, cât mai curând posibil, cu orice calificativ necesar (de exemplu, „să nu fie citat“). În orice caz, aceste referințe trebuie să fie trimise la echipa de acces la date individuale imediat după ce rapoartele au fost prezentate sau publicate. Entitatea de cercetare va avea această obligație chiar și după finalizarea proiectului de cercetare sau de încetare a accesului la date.

Cercetătorii nu trebuie să continue să utilizeze informațiile puse la dispoziția lor de BNS, după finalizarea proiectului de cercetare sau termenul de încetare a accesului la date. Nerespectarea acestei cerințe poate duce la aplicarea măsurilor legale sub formă de despăgubiri sau sancțiuni.

În plus, la solicitarea BNS, entitatea de cercetare trebuie să restituie sau să distrugă toate documentele și înregistrările computerizate referitoare la lucrările efectuate în legătură cu propunerea de cercetare.

**Menționarea surselor de date**

Cercetătorii menționează sursa datelor prin referire la: „Acest studiu / raport / lucrare se bazează pe datele Biroului Național de Statistică, *numele anchetei/cercetării statistice, anul (i) de referință*“ și se adaugă următoarea declarație cu scopul de a preveni înțelegerea eronată a responsabilității atunci când se diseminează rezultatele muncii din propunerea de cercetare: *„Responsabilitatea pentru toate concluziile trase din utilizarea datelor revine în totalitate autorului (lor)“.*

**Soluționarea litigiilor**

În cazul unui litigiu sau cerere privind prelucrarea datelor individuale în scopuri științifice, entitatea de cercetare cooperează în vederea soluționării acestora pe cale amiabilă, în timp util.

Entitatea de cercetare trebuie să reacționeze la orice propunere de mediere fără caracter obligatoriu. Entitatea de cercetare ar trebui să ia în considerare participarea la orice alt arbitraj, mediere sau alte proceduri de soluționare a litigiilor deschise pentru protecția datelor.

**Notă**

Legea nr. 93/2017 cu privire la statistica oficială prevede cadrul legal de bază în privința dezvoltării, producerii și diseminării statisticilor naționale. Această lege prevede o posibilitate suplimentară de acordare a accesului la date individuale pentru scopuri științifice entităților de cercetare în interesul progresului științific în Republica Moldova, având obligația strictă de respectare a confidențialității datelor statistice.

Această declarație, specifică condițiile de accesare a datelor individuale pentru scopuri științifice, obligațiile cercetătorilor, precum și măsurile pentru păstrarea confidențialității datelor statistice.

Această declarație trebuie să fie semnată de reprezentantul desemnat al entității de cercetare.

Reprezentantul desemnat trebuie să informeze imediat BNS în cazul unor schimbări privind informațiile prevăzute în declarația de confidențialitate după încheierea contractului de acces la date individuale cu BNS.

*Prelucrarea datelor personale de către BNS este protejată conform Legii nr. 133 din 8 iulie 2011 privind protecția datelor cu caracter personal.*

1. Pentru entitățile din Republica Moldova [↑](#footnote-ref-1)